Feldgänsen

D'Feldgänsen oder och Echt Gänsen (Anser), sinn eng Gattung vun Echte Gänsen (Anserini), déi zu der Famill vun den Intevullen (Anatidae) gehéieren. Déi Gattung besteet aus 10 (oder 11) Aarten, dorënner déi bekanntst Gänsen-Aarten a Mëtteleuropa.

Zu där Gattung gehéiert d'Hausgäns (Anser anser domesticus) als domestizéiert Form vun der Grogäns.

 Morphologie
All d'Aarten, déi zu de Feldgänse gezielt ginn, si grouss Vulle mat kuerze Been an engem laangen Hals. De Schniewel ass staark an un der Wuerzel bal grad sou héich wéi laang. D'lamellefërmeg Zänn kann ee vu bausse gesinn. D'Nueslächer leien ongeféier an der Mëtt vum Schniewel.

D'Flilleke si laang a lafen op eng Spëtzt zou. De Schwanz huet tëscht 16 an 20 Fiederen.

 Aarten 
Je nodeem, wiéi Anser serirostris aklasséiert gëtt, ginn et 10 oder 11 Aarten:
 Anser 
NummBildCharakteristikenVerbreedung Blessgäns
(Anser albifrons) 120px 65 bis 76 cm Zentimeter laang. Donkel grobrong gefierft mat enger messchtens heller Ënnersäit an onreegelméissege bronge Flecke queesch iwwer de Bauch. Ausgewuesse Vigel hunn eng wäiss Bless, e rosa Schniewel an orange Féiss.Britt an arktesche Géigenden am Norde vum europäesche Russland bis Ostsibirien, am arkteschen Nordamerika an op Grönland. Zwerggäns
(Anser erythropus) 120px 53 bis 66 Zentimeter laang. Spanwäit vun de Flilleke vun 120 bis 135 cm, weit 1,4 bis 2,2 kg. Méi kleng a méi donkel wéi d'Blessgäns. Britt am Norde vu Skandinavien  Grogäns
(Anser anser) 120px75 bis 90 Zentimeter laang. Méi hell wéi déi aner gro Gänsen. Viischt Flilleke sinn opfälleg hell, de Bauch huet schwaarz Flecken. Schniewel a Féiss sinn orangefaarweg.Britt an Nord- an Osteuropa an an Asien. Als Zuchvull a ganz Europa ze fannen. KuerzschniewelgänsAnser brachyrhynchus 120px66 Zentimeter laang. Gläicht vill der Anser fabalis. Kuerze Schniewel mat engem rosae Band. Rosa Patten, donkle Kapp, grobrong gesträift Fiederen, um Réck méi hell.Britt op Grönland, Island a Spitzbergen, iwwerwantert op de Britteschen Inselen, an der Belsch an an Holland, an de Küsteregioune vun Norddäitschland an Dänemark. MouergänsAnser fabalis 120px65 bis 90 cm laang. Plomme grobrong, um Hals an um eckege Kapp donkelbrong. Broscht a Bauch hellbrong, zum Schwanz hi wäisselzeg, Flilleken donkelbrong. Schniewel orange, un der Spëtzt an um Usaz schwaarz. Féiss orange.Britt an der Taiga an an der Tundra vun Nordskandinavien am Weste bis an Ostsibirien. Iwwerwantert a Mëtteleuropa vu Südschweden bis op d'kroatesch Adriaküst. Schwanegäns
(Anser cygnoides) 120px Brong, ganz grouss Gänsenaart mat laangem donkle Schniewel, deem seng Basis wäiss ass.  Britt a Sibirien an an der Mongolei, iwwerwantert a China.  Indesch Gäns
(Anser indicus) 120px70 bis 75 Zentimeter laang. Zwou schwaarzbrong Sträifen um Kapp. Hellsëlwereggro Fiederen um Kierper, wäisse Bauch, laanscht d'Säit eppes méi donkel, Fluchfiedere schwaarz. Hell- bis orangegiele Schniewel, orange Féiss.Britt um Héichplateau vun Zentralasien, a Südostrussland, Tibet, Deeler vun Nordindien, der Mongolei a China. Iwwerwantert südlech vum Himalaya am Nordwesten an am zentrale Süde vun Indien, a Pakistan, Bangladesch, Nepal a Burma bis an d'Héichlage vum Tibet.

 Chen 
Dës Gattung besteet aus dräi Aarten:
NummBildCharakteristikenVerbreeedung Keesergäns
(Chen canagicus oder Anser canagicus) 120px 66 cm Zentimeter laang, relativ kuerz Been. Gesperbert Flilleken, wäisse Kapp. Béid Geschlechter gesinn d'selwecht aus.Nordsibirien bis an den Nordweste vun Alaska an op de virgelagerten Insele vum Nord- a Beringmier. Britt net a Kolonien. Schnéigäns
(Chen caerulescens oder Anser caerulescens)
 Ënneraart: Grouss Schnéigäns (A. caerulescens atlanticus)
 Ënneraart: Kleng Schnéigäns (A. caerulescens caerulescens) 120px 60 bis 75 cm laang. Weist sech an zwou Phase vun der Fierwung: bis op déi schwaarz Flillekefiedere vun der Hand schnéiwäiss, oder awer bis op de wäisse Kapp an Hals an e wäissen Hannebauch blogro .Britt am nordwestleche Grönland, am nërdleche Kanada an am nordëstleche Sibirien. Wanterquartieren an de Vereenegte Staaten an an Europa. Zwergschnéigäns
(Chen rossii oder Anser rossii) 120px53 bis 66 Zentimeter laang. Gläicht vill der Chen caerulescens, ma ass däitlech méi kleng an huet e Schniewel, dee méi kleng a rosa ass, an den um Usaz kleng bloelzeg Virspréng huet. Rosa Féiss.Britt am Nordweste vu Kanada bis op d'sibiresch Wrangelinsel, Wanterquartieren a Kalifornien, New Mexico an dem Héichland vu Mexiko.

 Literatur 
 Erich Rutschke: Wildgänse, Lebensweise - Schutz - Nutzung, Berlin: Parey, 1997
 H. Kolbe, Die Entenvögel der Welt, 5. Aufl., Eugen Ulmer Verlag (1999) (nicht eingesehen) - ISBN 3-8001-7442-1
 National Geographic Society, Field Guide to the Birds of North America, S.22; 2006

 Um Spaweck

Kategorie:Intevullen